คือหนูกินยาคุมเม็ดแรกตอนประจำเดือนมา แต่กินมาได้ถึงเม็ดที่10 ประจำเดือนก้ยังไม่หมดเลยค้ะ จะอันตรายมั้ยค้ะ
สวัสดีค่ะ หากก่อนหน้านี้มีประจำเดือนเป็นปกติ คือมาไม่เกิน 7 วัน การที่มีเลือดออกนาน 10 วันดังกล่าว อาจเป็น- ผลข้างเคียงของยาคุมกำเนิด ที่อาจทำให้มีเลือดออกกะปริดกะปรอยได้- เลือดที่ออกมาไม่ใช่เลือดประจำเดือน แต่เป็นเลือดที่ออกจากสาเหตุอื่นๆ เช่น แท้งคุกคามแต่หากมีประจำเดือนที่ผิดปกติมาก่อน เช่น มานานเกิน 7 วัน ประจำเดือนมามีปริมาณมาก อาจเกิดจากสาเหตุต่างๆ เช่น มีเนื้องอกมดลูก เยื่อบุโพรงมดลูกหนาตัวผิดปกติ เป็นต้นแนะนำว่าควรหยุดทานยาคุมกำเนิดไปก่อน หากหยุดทานยาแล้ว ยังคงมีเลือดออก หรือเลือดที่ออกมีปริมาณมาก หรือมีปวดท้องน้อยรุนแรง ควรไปพบแพทย์เพื่อหาสาเหตุค่ะแต่หากหยุดทานยาแล้ว ไม่มีเลือดออกอีก แนะนำให้รอดูประจำเดือนในรอบถัดไปก่อน หากมาเป็นปกติดี จึงอาจเริ่มทานยาคุมกำเนิดใหม่ โดยอาจลองเปลี่ยนยี่ห้อยาคุมกำเนิดดูค่ะ